Koronavirus: Ontsmet só jou foon | Netwerk24
Skuimkop: Die muis moet Saskok nou laat bewe
'n Mens kan net hoop die berg het nie 'n muis gebaar nie. En indien wel, dat dit 'n muis met leeuemoed is, nes die digter Horatius toenterjare gelede in 'n fabel geskryf het.
Rust laat Eikestad-spelers woel
Sy tyd as deel van die Stellenbosch Akademie vir Sport (SAS) se Hoëprestasie-eenheid het Ruan Rust goed vir die rol as hoëprestasiebestuurder van die Stellenbosch-sokkerklub (SFC) voorberei.
Koronavirus: Ontsmet só jou foon
14 Maart 2020 07:00
Die koronavirus kan tot nege dae op die oppervlak van 'n selfoon oorleef, het studies bevind.
Te midde van die vinnige verspreiding van dié virus wêreldwyd word daar toenemend gefokus op die belangrikheid van persoonlike higiëne, maar selfone bly 'n gevaarlike draer van kieme.
Al was jy jou hande etlike kere per dag, kan jy steeds kieme en virusse deur middel van jou selfoonskerm versprei.
Apple het onlangs verduidelik hoe iPhone-eienaars hul toestelle kan ontsmet sonder om dit te beskadig.
Volgens die maatskappy kan jy 'n ontsmettingsmiddel wat alkohol bevat gebruik om jou iPhone mee skoon te maak.
Die oplossing moet net nie te veel alkohol bevat nie.
Die aanbeveling is 'n klam lappie gedoop in 'n oplossing van tot 70% etanol en skoon water.
"Wet Wipes" bevat ook 'n soort alkohol, maar kan toestelle beskadig, so dit word nie aanbeveel dat jy dit gebruik nie.
Eweneens moet produkte soos toiletpapier of handdoekrol nie gebruik word nie, aangesien dit die toestel en die skerm kan krap.
Samsung, sowel as Apple, beveel aan dat 'n sagte lappie gemaak van mikrovesel gebruik word.
Wanneer jy dit in die etanolmengsel doop, moet jy seker maak dit is klam en nie druipnat nie. Vee jou foon behoorlik voor en agter met die lappie af.
Gebruik 'n oorstokkie of stukkie watte om die herlaaipoort uit te vee en maak seker daar beland nie onnodig baie vloeistof in dié poort nie.
Die meeste moderne slimfone is wel waterdig en sal niks oorkom selfs al laat val jy dit in 'n emmer water nie.
Onthou ook om jou slimfoon se beskermer afsonderlik ordentlik te was om die kieme dood te maak wat daarop skuil.